
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg

ПРОТОКОЛ № 10

На 28.02.2024 г., (сряда) от 12:00 часа, в залата на Общински съвет Златоград се проведе извънредно заседание на Общински съвет Златоград, на основание чл.25 от Правилника за организация и дейността на Общински съвет и взаимодействието му с Общинска администрация във връзка с чл. 30, ал.4 от ЗМСМА и във връзка Решение № 123 – МИ Златоград от 23.02.2024 г. на Общинска избирателна комисия Златоград, относно предсрочно прекратяване на пълномощията на г-н Недялко Живков Славов, и постъпило писмо в деловодството на Общински съвет Златоград с вх. № ОС – 94 / 26.02.2024 г. на Общинска избирателна комисия Златоград за обявяване за избран Общински съветник, следващия в листата на „ПП ГЕРБ“ – Светлозар Пехливанов с оглед възможността Общински съвет - Златоград да функционира в пълен състав и предвид своевременното организиране дейността на съвета и на основание чл. 25, т. 1 от ЗМСМА и чл. 55, ал.2 и ал.3, т.2, във вр.  чл. 54, ал.1, т.1 от Правилника за организацията и дейността на Общински съвет Златоград неговите комисии и взаимодействието му с Общинска администрация. В заседанието взеха участие: г-жа Елмира Угорлиева – Зам.-кмет на Община Златоград, г-жа Елка Чаушева – секретар на Община Златоград, г-жа Ирина Иванова – Председател  на Общинска избирателна комисия в Община Златоград, директори на дирекции и др.

Госпожа Кръстева: Колеги, преди да започнем извънредното заседание на Общински съвет, ще Ви съобщя, че в деловодството постъпи молба от Недялко Славов за прекратяване на неговите пълномощия, като Общински съветник, изпратихме искането до Общинска избирателна комисия. Давам думата на госпожа Иванова да докладва за развитието.

Госпожа Иванова: Уважаема госпожо Председател, уважаеми госпожи и господа Общински съветници, уважаема госпожо Угорлиева, във връзка с постъпилото писмо от госпожа Емилия Кръстева – председател на Общински съвет Златоград с приложена молба от Недялко Живков Славов за предсрочно прекратяване на пълномощията му, като Общински съветник, Общинска избирателна комисия заседава на 23 и с Решение № 123 предсрочно прекрати пълномощията на господин Недялко Живков Славов избран за общински съветник от листата на ПП „ГЕРБ“  и обяви за избран за общински съветник следващия в листата на ПП „ГЕРБ“ Светлозар Веселинов Пехливанов. Предвид допусната очевидна техническа грешка в изписване на име и презиме на обявения за избран общински съветник на 27 вчера, Общинска избирателна комисия заседава и допусна поправка на очевидната техническа грешка. Тоест с Решение 123 МИ от 23.02.2024 г. господин Пехливанов е обявен за избран Общински съветник и предвид грешката, която бяхме допуснали с 125 МИ от 27.02.2024 г. е поправена. Имам удоволствието да връча удостоверението. Честито!

Госпожа Кръстева помоли всички да станат за зачитането на Клетвения лист. Тя зачете и помоли господин Пехливанов да повтаря след нея.
„Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от Златоградска община и да работя за тяхното благоденствие." 
Господин Пехливанов: „Заклех се” 
(звучи химна на Република България)
Господин Пехливанов подписа клетвения лист и благодари.
Госпожа Кръстева: Честито! Моля, заемете мястото си. Колеги, с кворум от 11 общински съветници откривам извънредното заседание на Общински съвет Златоград с една единствена точка, докладна записка от Мирослав Митков Янчев – Кмет на Община Златоград, относно: Кандидатстване в конкурса, обявен от МОСВ И ПУДООС, в рамките на Националната кампания „Чиста околна среда – 2024 г.” на тема „Обичам природата – и аз участвам” Който е съгласен с така предложения Ви дневен ред, моля да гласува с вдигане на ръка.
С 11 гласа „за“, 0 „против“ и 0 „въздържал се“ . Дневния ред се приема. Преминаваме към точката.  
По т. 1 от дневния ред: Докладна записка от Мирослав Митков Янчев – Кмет на Община Златоград, с изх.№ 61-00-85 / 16.02.2024 г., по вх.№ ОС – 74 /16.02.2024 г., относно: Кандидатстване в конкурса, обявен от МОСВ И ПУДООС, в рамките на Националната кампания „Чиста околна среда – 2024 г.” на тема „Обичам природата – и аз участвам” 

Госпожа Кръстева даде думата на  г-н Любомир Ангелов да представи докладната записка.

Господин Ангелов: Благодаря! Уважаеми госпожи и господа Общински съветници, първо искам от мое име да ви благодаря за това, че свикахте тази извънредна сесия с тази точка, която касае кандидатстването в конкурса обявен от Министерството на околната среда и водите,… които в началото на месеца обявиха конкурса за „Обичам природата – и аз участвам” в която в рамките до 15 000 лева с ДДС, Общината има право да кандидатства и евентуално да изгради както ние сме заявили кът за отдих, който се намира на улица „Рожен“ №1 в Златоград в така наречения квартал „Гребенци“. Какво предвиждаме да изградим, като зона там, зона за отдих в междублоково пространство в квартал Пространството за благоустрояване е разположено  на ул. „Рожен”  №1 до така наречения Минстройски блок или Минстройско общежитие – саниран, нов блок.  В рамките на проекта се предвижда да се почисти и реновира съществуващата  площ, която е в неугледен естетически вид. Ще се подготви и подравни терена. Поради неравности и скат от едната страна, ще бъдат изградени бетонови укрепителни стени, които да предотвратят евентуални свличания. За ограничаване на площта, безопасността на посетителите и подобряване на естетическия вид, по северната и западната граница сме предвидели да бъде засят жив плет от вечнозелени декоративни храсти. Ще бъдат засети декоративни нискорастящи дървета, които няма да има последствия, проблеми за близко стоящите сгради, защото са от типа, които не растат дълбоко корените с ниска корона и това със сигурност няма да има затруднение за в бъдеще за жителите, които живеят в блока.  Разбира се,  затревяване с райграс ще направим на терена. В момента живущите са си поставили едно съоръжение „тип люлка“, което ще бъде запазено, но и ще бъде въведено във вид, който да отговаря на изискванията за безопасност, сме предвидили полагане на тартанова ударопоглъщаща настилка под него.  Ще има и пейки за почивка, както и две кошчета за отпадъци, за предотвратяване на последващо замърсяване на благоустроеното пространство, както и подмяна на люлките за деца от 0 до 3 и от 3 до 12 с кошчета, които да отговарят на изискванията на Наредбата за безопасност. Идеята ни е, като реновираме това пространство да се  осигури спокойствие и възможност за почивка и рекреация на живущите в квартала, както и възможност за децата да прекарват свободното си време, да се оформят екологични навици и отговорно съзнание за опазване на околната среда, както сред подрастващите така както е кампанията „Обичам природата – и аз участвам”. Още ще ми позволите две изречения, идеята е с не формалност с обявяването и кандидатстването по този конкурс да обявим и кампанията традиционна за почистване на обществените терени в град Златоград или така нареченото пролетно почистване в което знаете всяка година се включват стотици граждани, институции, училища, детски градини и т.н., които да почистиме основно града. Обществените терени, паркове, стадиони, спортни площадки, общински пътища и т.н. Вярвам и се надявам, че ще успеем и ще подобрим и това пространство и разбира се ще направим една успешна пролетна кампания по почистването на нашия град. Още веднъж благодаря.
Госпожа Кръстева даде думата за въпроси, мнения и коментари по точката. 
Госпожа Кръстева: Сумата, дали  ще бъде достатъчна?
Господин Ангелов: Аз изпуснах, да.  До 15 000 лева, нашета е почти 15 без 1 или 2 лева беше точно 14 990 , за съжаление преди две-три години с 15 000 лева сме правили  чисто нови детски площадки. В момента, обаче сметките показват, че с 15 000 лева неможе да го направим, защото една нова площадка дори само с две или ….люлки струва 24 000 лева, така че предпочетохме все пак да направим пространството, да го оформим по – добре на външен вид и да заложим само на две люлки за сега, пък за в бъдеще може да сложим и пързалка.
Госпожа Кръстева: Предвидените дейности са в сумата, която е посочена?
Господин Ангелов: Да, 15 000 лева с ДДС.
Госпожа Кръстева: Колеги, имате ли въпроси? Ако нямате ще преминем в режим на поименно гласуване. 
Госпожа Кръстева зачете проекта на решение и премина в режим на поименно гласуване.
	
В режим на поименно гласуване по т.1 от дневния ред: 
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Антон Славчев Симеонов
	· 
	
	

	2
	Александър Фердов Илийков
	
	
	

	3
	Асен Райчев Хасапчиев
	· 
	
	

	4
	Борислав Филипов Хаджиев
	
	
	

	5
	Величко Асенов Сидеров
	· 
	
	

	6
	Вергиния Андреева Топчиева
	· 
	
	

	7
	Веселин Николаев Иванов
	· 
	
	

	8
	Емил Минков Хумчев
	
	
	

	9
	Емилия Младенова Кръстева
	· 
	
	

	10
	Д-р Ерол Реджеб Чинар
	
	
	

	11
	Жечка Емилова Хаджийска-Партаджиева
	· 
	
	

	12
	Искрен Асенов Караметулов
	· 
	
	

	13
	Йорданка Емануилова Романова
	
	
	

	14
	Милко Александров Караджов
	· 
	
	

	15
	Светлозар Веселинов Пехливанов
	· 
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	
	
	

	общ брой гласували: 11
	11
	0
	0



Общ брой гласували – 11 от тях: “за” – 11, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.

Р Е Ш Е Н И Е   № И 64
На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет Златоград
Р Е Ш И:
Дава съгласие Община Златоград, чрез Кмета на Община Златоград, да кандидатства в конкурса, обявен от МОСВ и ПУДООС, в рамките на Националната кампания „Чиста околна среда-2024 г.”, на тема „Обичам природата - и аз участвам” с проектното предложение „Изграждане на кът за отдих, находящ се на ул. „Рожен“ №1 в гр. Златоград”, разположен в част от поземлен имот, с идентификатор 31111.33.336 по Кадастрална карта на гр. Златоград, частна общинска собственост, начин на трайно ползване Комплексно застрояване, съгласно Акт за общинска собственост № 1333/26.09.2016 г., вписан с № 186, том II, рег.584 от 27.09.2016 г., по описа на Служба по вписванията гр. Златоград. 
****************************************************

Колеги, поради изчерпване на дневния ред, закривам извънредното заседание на Общински съвет
 


ЕМИЛИЯ КРЪСТЕВА   /П/
Председател на 
Общински съвет Златоград


ЖЕЧКА ХАДЖИЙСКА  /П/
Зам.- председател на Общински съвет Златоград	


Изготвил протокола:  
[bookmark: _GoBack]Марияна Михайлова  /П/
Гл. специалист „Канцелария ОбС“	

